STEC โบรกฯชู Backlog สูง หนุนการโตของรายได้ 4 ปีข้างหน้าแนะซื้อเป้า 32.50 บาท
STEC โบรกฯชู Backlog สูง หนุนการโตของรายได้ 4 ปีข้างหน้าแนะซื้อเป้า 32.50 บาท
STEC โบรกฯชู Backlog สูง หนุนการโตของรายได้ 4 ปีข้างหน้าแนะซื้อเป้า 32.50 บาท จากความสามารถในการทำกำไรที่เข้าสู่ระดับปกติ-ฐานะการเงินดี
26 เม.ย. 2562

บล.ไอร่า ระบุในบทวิเคราะห์วันนี้(26เม.ย.62) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ  STEC  เป็น 1 ผู้ประกอบการกลุ่มรับเหมาก่อสร้าง ที่คาดยังได้รับปัจจัยหนุนจากโครงการต่างๆ ที่อยู่ระหว่างเปิดประมูล เช่น (1) โครงการพัฒนาสนามบินอู่ตะเภาและเมืองการบินภาคตะวันออก มูลค่าลงทุน 200,000 ล้านบาท (2) โครงการทางด่วนพระราม 3 – ดาวคะนอง มูลค่า 30,437 ล้านบาท และ (3) โครงการก่อสร้างด่านเก็บค่าผ่านทาง (Operate &amp; Maintenance) Motor way 2 เส้นทาง : บางปะอิน – โคราช และบางใหญ่ – กาญจนบุรี มูลค่า ประมาณ 33,258 ล้านบาท และ 27,828 ล้านบาท ตามลำดับ
STEC ยังมี Backlog ในระดับสูง ประมาณ 105,000 ล้านบาท คาดเพียงพอต่อการรับรู้รายได้ไม่ต่ำกว่า 4 ปีข้างหน้า แม้ไม่มีมูลค่างานใหม่เข้ามา อย่างไรก็ตาม STEC ยังมีโอกาสในการรับงาน จากโครงการต่างๆ ที่ทั้งภาครัฐและเอกชน โดย STEC คาดรับงานใหม่ในปี’62 ประมาณ 35,000 ล้านบาท
แนะนำ “ซื้อ” จากความสามารถในการทำกำไรที่เข้าสู่ระดับปกติ และฐานะการเงินที่อยู่ในเกณฑ์ดี พร้อมกับศักยภาพและโอกาสในการรับงานจากโครงการต่างๆ ที่ STEC มีแผนเข้าร่วมประมูล ประเมินราคาเป้าหมาย 32.50 บาท